PRITARTA

Tauragės rajono savivaldybės tarybos

2023m. d. sprendimu Nr.

TAURAGĖS SPORTO CENTRO

DIREKTORIAUS GEDIMINO SAKALAUSKO

**2022 METŲ VEIKLOS ATASKAITA**

2023-01-20 Nr.\_\_\_\_\_\_\_\_

Tauragė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Tauragės sporto centro 2022 metų veiklos planas buvo parengtas vadovaujantis TSC 2018-2022 metų strateginiu planu (patvirtintas Švietimo ir sporto skyriaus vedėjo 2018-03-19 įsakymu Nr.101-10), Tauragės rajono savivaldybės 2021-2023 metų strateginiu planu.

**Strateginiai tikslai:**

* Gerinti ugdymo(-si) kokybę, rengiant aukšto meistriškumo sportininkus.
* Plėtoti bendruomenės dalyvavimą planuojant ir vystant sporto centro veiklą.
* Formuoti teigiamą sportininkų požiūrį į sveikatą, ugdyti sveiką, aktyvų, savimi ir savo gebėjimais pasitikintį mokinį.

**Veiklos prioritetai:**

* Propaguoti šiuolaikišką požiūrį į ugdymo procesą ir jo kaitą, kurti naujas sporto programas, kad kiekvienas norintis sportuoti galėtų lankyti sporto centrą, siekti meistriškumo ir rezultatų.
* Kurti modernią (saugią ir sveiką) ugdymo(si) aplinką, propaguoti sveikos gyvensenos nuostatas, skleisti sporto teorines ir metodines žinias, informuoti apie sportinius pasiekimus, žymesnius sporto centro auklėtinius centro interneto svetainėje, facebook‘o paskyroje.
* Plėtoti mokyklos kultūrą, įgalinant kiekvieną bendruomenės narį dalyvauti sporto centro gerovės kūrime ir puoselėjime.

**Veiklos rezultatai:**

2022 metais sporto centre organizuota sportinė veikla pagal 12-os sporto šakų sportinio ugdymo programas, sukomplektuotos 48 grupės – 44 formalųjį švietimą papildančios ugdymo grupės (34 gr. - pradinio rengimo, 10 gr. - meistriškumo ugdymo) ir 4 neformaliojo ugdymo grupės. Neformaliojo švietimo mokinių registre užregistruoti 669 mokiniai dalyvaujantys Tauragės sporto centro sportinio ugdymo veikloje ir 37 mokiniai, kurie lanko dviejų sporto šakų pratybas. 8 sporto centro absolventai baigė FŠPU programą, jiems įteikti formalųjį švietimą papildančio ugdymo programos baigimo pažymėjimai. Centre dirba 26 sporto mokytojai: 10 mokytojų metodininkų, 4 vyresnieji mokytojai, 9 atestuoti ir 3 neatestuoti mokytojai. 2022 m. sporto centras siekė įgyvendinti ugdymo plane numatytus tikslus ir uždavinius: vykdė sporto pratybas, dalyvavo sporto varžybose, pasirengimo stovyklose, organizavo renginius. Didelis dėmesys buvo kreipiamas į darbuotojų kvalifikacijos tobulinimą. Sudaryta darbo grupė parengė 2023 -2027 metų strateginį veiklos planą, planas pristatytas mokytojų ir centro tarybose.

Sportinio ugdymo grupių auklėtiniai 200 kartų vyko į varžybas ir turnyrus, 150 varžybų ir turnyrų vyko Tauragėje. Sporto centro auklėtiniai 2022 metais, Lietuvos vaikų, jaunučių, jaunių ir jaunimo sporto šakų čempionatuose iškovojo 59 medalius ir 4 medalius (3 aukso ir 1 sidabro) Europos jaunių svarsčių kilnojimo čempionate Lenkijoje. Daugiausia medalių iš Lietuvos čempionatų imtynininkų kraityje - 20, 16 medalių iškovojo sambo, o dziudo atstovai 6 medalius, boksininkai pelnė 7 medalius, svarsčių kilnotojai - 6, badmintonininkai ir rankininkai po 2 medalius. Sporto klubų atstovai Lietuvos suaugusių čempionatuose iškovojo 6 medalius, vieną medalį Olimpiniame jaunimo festivalyje ir du aukso medalius Pasaulio čempionatuose iškovojo svarsčių kilnotojas Gytis Ūselis ir auto lenktynininkas Rokas Baciuška. Pasaulio rekordą pagerino svarsčių kilnotojas Justas Optas.

Organizuoti ir vykdyti visi planuoti tradiciniai sporto renginiai, kurių vykdymui kasmet skiriama 7000,00 Eur. ir papildomai 5000,00 Eur. Lietuvos triatlono taurės etapui. Metai tradiciškai prasideda geriausių sportininkų pagerbimo švente. Toliau vyko automobilių slalomo varžybos Lietuvos Valstybės atkūrimo dienai paminėti, ,,Nepriklausomybės“ taurės krepšinio turnyras, Tauragės krepšinio diena, mokslo metų baigimo šventė Taurų nuotykių parke, auto ralis ,,Aplink Lietuvą“ LR Prezidento taurei laimėti, vaikų ir veteranų futbolo turnyras ,,Tauragės futbolui – 100“, Rugsėjo 1-osios šventė, mokslo metų pradžios šventė, V. Bučnio atminimo taurės krepšinio turnyras, A. Radžiaus atminimo taurės šachmatų turnyras, ,,Atgimimo“ taurės krepšinio turnyras, S. Ivanovo atminimo taurės futbolo turnyras, bėgimas Lietuvos karių dienai paminėti, o metus baigėme Kalėdiniu šeimų bėgimu. Dalyvavome vasaros poilsio stovyklų projekte, gavome finansavimą (2500,00 Eur.), organizavome keturių dienų sporto stovyklą ,,Aktyvi vasara“, kurioje dalyvavo 120 sporto centro auklėtinių. Iš dalyvaujamojo biudžeto savivaldybės skirtas lėšas (1800,00 Eur.), sporto centro ,,Modulio“ sporto salėje įrengta poilsio erdvė.

Daugiafunkcinis sveikatingumo kompleksas-baseinas veikė ištisus metus, su pertrauka vasaros atostogų metu. Didžiausias dėmesys baseine skiriamas antrokų mokymo plaukti programai. Programoje dalyvavo 384 rajono bendrojo ugdymo mokyklų antrokai. Baigusiems mokymo plaukti programą, įteikti trijų lygių pažymėjimai. Pirmo lygio pažymėjimai įteikti 158 antrokams, antro lygio - 44 ir trečio – 57. Išlaidos antrokų mokymui plaukti siekė 33920,00 Eur. Pagal trišalę sutartį, sudarytą tarp ŠMSM, plaukimo federacijos ir Tauragės r. savivaldybės, plaukimo federacija kompensavo 9540,00 Eur. Sporto rėmimo fondui pateiktas projektas fizinių veiklų vykdymui Tauragės r. gyventojams, tačiau fondas projekto nefinansavo. Iš viso baseine apsilankė 19141 lankytojas, surinkta lėšų už teikiamas paslaugas – 225699,15 Eur. Nuo spalio mėnesio veiklą pradėjo treniruoklių salė, parduoti 389 abonementai, surinkta 13984,00 Eur. Tačiau drastiškai pakilus kainoms, neužtenka lėšų centro išlaikymui (komunalinės išlaidos, prekės, darbo užmokestis 13-ai etatų), tenka prašyti dotacijų iš savivaldybės biudžeto.

Sporto centro ,,Bastilijos“ kompleksas per metus, už teikiamas paslaugas (sporto salės, treniruoklių, stalo teniso nuoma, apgyvendinimo paslaugos), surinko 67399,07 Eur. Rekonstruota komplekso katilinė, pastatytas naujas kieto kuro granulių šildymo katilas, atnaujinta šilumos tiekimo sistema. Rekonstrukcijos darbai savivaldybei kainavo 54000,00 Eur. Norint, kad išlaidos komplekso šildymui mažėtų, reikalinga sporto salės stogo renovacija. Laukiame kvietimo teikti paraišką sporto salės stogo renovacijos projektui. Vytauto stadione baigta įrengti futbolo aikštės laistymo sistema.

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Sporto centro veiklos ir ugdymo kokybės gerinimas, mokytojų kvalifikacijos tobulinimas. | Vadovaujantis neformaliojo vaikų švietimo ir jo teikėjų kokybės užtikrinimo metodika, atlikti įstaigos  veiklos įsivertinimą.  Organizuoti seminarus įtraukiojo ugdymo klausimais, apie darbą su įvairių specialiųjų ugdymo poreikių turinčiais vaikais. | Parengta anketų su klausimais apie įstaigos veiklą ir ugdymo kokybę, anketų analizė, įsivertinimo duomenų apdorojimas ir paskelbimas.  Su VSB organizuota ne mažiau dviejų seminarų įtraukiojo ugdymo klausimais, parengta metodinė medžiaga apie vaikų su SUP ugdymą iki 2022-06-01 | Parengta ir atlikta apklausa apie įstaigos veiklą ir ugdymo kokybę, apdoroti duomenys ir paskelbtos išvados:  Ugdymo(-si) aplinkų sritis – aukšta;  Lyderystės ir vadybos sritis – aukšta;  Pasiekimų ir pažangos sritis – aukšta;  Ugdymo organizavo sritis – aukšta.  Organizuoti seminarai įtraukiojo ugdymo klausimais, parengta metodinė medžiaga apie vaikų su SUP ugdymą. |
| 1.2. Daugiafunkcinio sveikatingumo centro paslaugų plėtimas, mokymo plaukti sąlygų rajono mokiniams sudarymas. | Plėsti sveikatingumo centro paslaugų spektrą, organizuoti mokymo plaukti užsiėmimus visoms socialinėms grupėms. | Parengiamas projektas fizinių veiklų vykdymo finansavimui Tauragės rajone,  Rajono bendrojo ugdymo mokyklų antrų klasių mokinių mokymo(-si) plaukti programos vykdymas. | Parengtas ir pateiktas Sporto rėmimo fondui projektas ,,Fizinių veiklų organizavimas ir vykdymas Tauragės rajone“. 384 rajono bendrojo ugdymo mokyklų antrokai dalyvavo mokymo plaukti programoje. Pagal poreikį teikiamos mokymo plaukti pamokos |
| 1.3. Sporto infrastruktūros kūrimas, sąlygų sportuojantiems gerinimas. | Sporto klubo-treniruoklių sporto salės įrengimas | Sporto klubo-treniruoklių salės įrengimas ir veiklos vykdymas nuo 2022 m. II ketv. | Įrengtas sporto klubas-treniruoklių salė. Dėl įrangos tiekimo ir darbų vėlavimo, klubas veiklą pradėjo 2022 m. IV ketv. |
| 1.4. Sporto renginių organizavimas ir sporto veiklos propagavimas. | Organizuoti ir vykdyti nacionalinio lygio ir rajono sporto renginius. | Ne mažiau trijų nacionalinio lygio ir šešių rajono sporto renginių organizavimas ir vykdymas. | Organizuoti ir vykdyti nacionalinio lygio sporto renginiai: Ralis ,,Aplink Lietuvą“ LR Prezidento taurei laimėti, Lietuvos triatlono taurės etapas, V. Bučnio atminimo taurės krepšinio turnyras, bėgimas Lietuvos karių dienai paminėti. Rajono lygio sporto renginiai: autoslalomo varžybos Lietuvos valstybės atkūrimo dienai paminėti, ,,Nepriklausomybės“ taurės krepšinio turnyras, Tauragės krepšinio diena, futbolo turnyras ,,Tauragės futbolui-100“, A. Radžiaus atminimo taurės šachmatų turnyras, Kalėdinis šeimų bėgimas ir kt. |
| 1.5. Automatizuoti, pagreitinti ir supaprastinti dokumentų valdymo procesus Tauragės sporto centre. | Tauragės sporto centro dokumentai tvarkomi naudojantis elektronine DVS Kontora. Šia sistema naudojasi 5 darbuotojai | Iki 2022-03-31 Tauragės sporto centro 5 darbuotojams sukuriami prisijungimai prie DVS Kontora. Iki 2022-06-01  5 darbuotojai supažindinami ir apmokomi dirbti šia sistema.  Iki 2022-10-01 atliekama tarpinė analizė, reikalui esant, vykdomi papildomi mokymai. Iki 2022-12-31  DVS Kontora sistemos veiksmų analizė rodo, kad 100 proc. darbuotojų prašymus teikia bei supažindinami su dokumentais sistemoje DVS | Sporto centre sukurti prisijungimai prie DVS 7 darbuotojams. Darbuotojai supažindinti ir apmokyti dirbti su DVS Kontora. Atlikus tarpinę analizę priimtas sprendimas dėl papildomų mokymų PMMC. Darbuotojai neturintys prisijungimų prie DVS, prašymus teikia raštu, kuriuos personalo specialistė registruoja DVS Kontora. |

Direktorius\_\_\_\_\_\_\_\_\_\_\_\_\_ Gediminas Sakalauskas